**ELŐTERJESZTÉS**

Tiszavasvári Város Önkormányzata Képviselő-testületének

2021. november 29-én tartandó rendes testületi ülésére

Az előterjesztés tárgya: **a lejárt határidejű határozatok végrehajtásáról**

Melléklet: -

Iktatószám: TPH/11212-3/2021

A napirend előterjesztője: Szőke Zoltán polgármester

Az előterjesztést készítette: Makra Anita köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………………………

Tiszavasvári, 2021. november 22.

**Makra Anita**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**J E L E N T É S**

**a lejárt határidejű határozatok végrehajtásáról**

*Tisztelt Képviselő-testület!*

A lejárt határidejű határozatok végrehajtásáról az alábbiakban számolok be:

**83/2020. (VII.9.) Kt. sz. határozat, 132/2020. (XI.26.) pm. határozat**

A képviselő-testület elfogadta dr. Nyáguly-Csegezy István háziorvos felmondását a Tiszavasvári I. számú házi gyermekorvosi körzet feladatellátására vonatkozóan. A háziorvos és az önkormányzat közötti feladatellátási szerződés 2020. december 31. napjával történő megszüntetéséről született döntés.

**108/2020.(VIII.13.) Kt. sz. határozat**

Az EKIK alapító okiratának módosításáról döntött a testület, melyre jogszabályváltozás miatt volt szükség: a kulturális intézményben foglalkoztatottak közalkalmazotti jogviszonya a törvény erejénél fogva 2020. november 1-jével a munka törvénykönyvéről szóló 2012. évi I. törvény szerinti jogviszonnyá alakult át. A módosítások átvezetését határidőben kérelmeztem a MÁK-nál.

**132/2020.(XI.26.) pm. határozat**

**141/2020. (XI.26.) pm. határozat, 142/2020. (XI.26.) pm. hat.**

Elfogadásra került Nyíregyháza Megyei Jogú Város Önkormányzata vételi ajánlata, mely szerint Tiszavasvári Város Önkormányzata NYÍRVIDÉK Képző Központ Közhasznú Nonprofit Kft-ben lévő, a törzstőke 11%-át jelentő üzletrészét 330.000 Ft névértéken meg vásárolja. Az adásvételi szerződést aláírtam, a vételár megfizetésre került az önkormányzat részére. Az üzletrész értékesítéssel kapcsolatban módosításra került a Kft. Társasági szerződése és alapító okirata is.

**154/2020. (XII.17.) pm. határozat, 50/2021. (II.25.) pm. határozat**

Feladatellátási szerződés megkötéséről született döntés, mely alapján a Tiszavasvári, I. számú gyermekorvosi körzetet dr. Sveda Brigitta gyermekorvos látja el helyettesítés keretében 2021. január 1. napjától. Doktornővel a szerződést megkötöttem, a szükséges engedélyezési eljárást lefolytattam, a NEAK-kal a finanszírozási szerződést aláírtam. Az 50/2021. pm határozattal 2021. március 1. napjával dr. Mérnyi Ágnes házi gyermekorvos is bevonásra került e helyettesítésbe. A feladatellátási szerződést megkötöttem dr. Mérnyi Ágnessel, a változást bejelentettem az engedélyező és a finanszírozó hatóságnak.

**160/2020. (XII.17.) pm. határozat**

Elfogadásra került a járóbeteg szakellátás 2019. évi működéséről szóló szakmai és pénzügyi beszámoló, mely döntésről tájékoztattam a Rojkó-Med Kft. ügyvezetőjét.

**39/2021. (II.25.) pm. határozat**

Megállapításra került a Tiszavasvári Egyesített Óvodai Intézménybe történő beiratkozás időpontja a 2021/2020-es nevelési évre vonatkozóan, mely döntésről tájékoztattam az intézmény vezetőjét.

**49/2021. (II.25.) pm. határozat**

A Krúdy lakótelep (tiszavasvári 2123/106 hrsz) egy részére vonatkozó elbirtoklási kérelem elutasításáról született döntés, melyről tájékoztattam az érintetteket.

**55/2021. (III.10.) pm. határozat**

Ezen döntéssel a Hajdúkerületi és Bihari Víziközmű Szolgáltató Zrt., VÁRA-ÉMI-2020 kódszámú pályázati kiírására benyújtott pályázat megvalósítása érdekében konzorciumi együttműködési megállapodás elfogadására és aláírására került sor.

**56/2021. (III.22.) pm. határozat, 67/2021. (III.25.) pm. határozat**

56/2021. pm határozattal döntés született a mátészalka 3616/1 hrsz alatt felvett, kivett telephely megnevezésű, 1 ha 4464m2 térmértékű ingatlanon fennálló Tiszavasvári Város Önkormányzata 191/6000-ed tulajdoni hányadának 1.300.000,-Ft, azaz egymillió-háromszázezer forint összegben történő értékesítéséről a KRISTÁLYVÍZ Víziközmű, Ipari és Gazdasági Szolgáltató Korlátolt Felelősségű Társaság részére. A 67/2021. (III.25.) pm határozattal elfogadásra került az adásvételi szerződés, melyet aláírtam, a vételár megfizetésre került az önkormányzat számlájára.

**65/2021. (III.25.) pm. határozat, 93/2021. (IV.9.) pm. határozat**

A 65/2021. pm. határozattal kezdeményezésre került Tiszavasvári Város Önkormányzata és Nyíregyházi Tankerületi Központ közötti vagyonkezelési szerződés módosítása a Szabolcs-Szatmár-Bereg Megyei Pedagógiai Szakszolgálat Tiszavasvári Tagintézménye 4440 Tiszavasvári, Vasvári Pál u. 67/a. szám alatti feladatellátási helyről történő áthelyezése érdekében**.** Döntésemről tájékoztattam a Tankerületi Központ igazgatóját. A 93/2021. (IV.9.) pm. határozattal elfogadásra került a vagyonkezelési szerződés módosítása. A módosító okiratot aláírtam.

**66/2021. (III.25.) pm. határozat**

Elfogadásra került a Védőnői Szolgálat 2020. évi munkájáról szóló beszámoló. A döntésről tájékoztattam a Védőnői Szolgálat vezetőjét.

**91/2021. (IV.9.) pm. határozat**

Döntés született arról, hogy a Szabolcs-Szatmár-Bereg Megyei Szilárdhulladék-gazdálkodási Társulás Társulási Tanácsában delegált tagként állandó jelleggel Szőke Zoltán polgármester, míg helyettesként Ráduly Zsolt alpolgármester képviseli az Önkormányzatot. A döntésről tájékoztattam a Társulási Tanács elnökét.

**94/2021. (IV.9.) pm. határozat, 108/2021. (IV.29.) pm. határozat, 126/2021. (V.17.) pm. határozat, 162/2021. (VI.14) pm. határozat, 164/2021. (VI.14.), 14/2021. (VII.29.), 56/2021.(IX.30.) Kt. számú határozat**

A 94/2021. pm. határozattal elfogadásra került a Tiszavasvári járóbeteg ellátás szakorvosi és nem szakorvosi ellátásainak és a Tiszavasvári központi háziorvosi ügyeleti ellátás közbeszerzési eljárására irányuló ajánlattételi felhívása, valamint a feladatellátáshoz kapcsolódó szerződések is jóváhagyásra kerültek. A 108/2021.(IV.29.) pm határozattal módosításra került az ajánlatételi felhívás, mely módosítás formai volt, ugyanis a nemzeti nyílt hirdetményminta helyett uniós nyílt hirdetményminta alkalmazása vált szükségessé. Az ajánlattételi felhívás EKR rendszerve történő közzétételéről gondoskodtam.

A 126/2021. és 162/2021. pm. határozatokkal a járóbeteg szakellátás szakorvosi és nem szakorvosi feladatok ellátására, valamint az ügyeleti feladatellátásra korábbi években megkötött és 2021. június 30., illetve 2021. július 12. napján lejáró szerződések kerültek meghosszabbításra. A szerződések határidejének hosszabbítása a folyamatban lévő közbeszerzési eljárás miatt vált szükségessé. A szerződésmódosításokat aláírtam.

A 164/2021. pm. határozattal döntés született a Tiszavasvári járóbeteg ellátás szakorvosi és nem szakorvosi ellátásainak és a Tiszavasvári központi háziorvosi ügyeleti ellátás közbeszerzési eljárásának eredményéről. A legkedvezőbb ajánlati árat az ügyeleti és a járóbeteg szakellátásra a Rojkó-Med Kft. adta, így a feladatellátási szerződés megkötésre került a Kft.vel. A Tiszavasvári járóbeteg nem szakorvosi ellátásra vonatkozóana közbeszerzési eljárást eredménytelennek nyilvánítottam.

14/2021. (VII.29.) Kt. számú határozattal Tiszavasvári járóbeteg szakellátás, fizioterápia nem szakorvosi ellátásainak közbeszerzési eljárására irányuló ajánlattételi felhívása ismételten kiírásra került. Gondoskodtam a felhívás EKR-ben történő megjelenéséről**.**

56/2021.(IX.30.) Kt. számú határozattal a fizikoterápiás feladatok ellátására kiírt közbeszerzési eljárást a testület eredménytelennek nyilvánította. A 79/2021.(IX.30.) Kt. számú határozattal a fizikoterápiás feladatok ellátása (heti 30 óra gyógytorna és heti 25 óra fizioterápia) érdekében feladatellátási szerződés megkötéséről döntött a testület a Rehabilitációs Team Kft-vel 6 hónapos időtartamra havi 600.000,-Ft összegért. A feladatellátási szerződést aláírtam.

**122/2021. (V.4.) pm. határozat**

Elfogadásra került a HBVSZ Zrt. könyvvizsgálójának megválasztása, ebből kifolyólag az Alapszabályának módosítása. A döntésről tájékoztattam a HBVSZ Zrt. elnökét.

**141/2021. (V.27.) pm. határozat**

Ezen határozattal elfogadásra került a Kisvárosok Szövetsége 2020. évre vonatkozó pénzügyi beszámolója, mely döntésről tájékoztattam a Szövetség elnökét.

**147/2021. (V.27.) pm. határozat**

Elfogadásra került a Városi Temető üzemeltetését végző TIVA-SZOLG Nonprofit Kft. köztemetőben végzett tevékenységéről szóló 2020. évi beszámolója. A döntésről tájékoztattam a Kft. ügyvezetőjét.

**156/2021. (VI.14.) pm. határozat**

Döntés született Tiszavasvári Város hatályos Integrált Településfejlesztési Stratégiájának felülvizsgálatáról, melyről előzetesen tájékoztattam az illetékes szakhatóságokat.

**9/2021. (VII.29.) kt. számú határozat**

A HBVSZ Zrt. ázsiós alaptőkeemeléséről és Alapszabályának módosításáról született döntés, melyről tájékoztattam a Zrt. igazgatóját.

**10/2021. (VII.29.) kt. számú határozat**

A képviselő-testület megtárgyalta és elfogadta a Polgármesteri Hivatal 2020. évi tevékenységéről szóló beszámolót, mely döntésről tájékoztattam a jegyzőt.

**20/2021. (VII.29.) kt. számú határozat**

Tiszavasvári Város Önkormányzata és Szorgalmatos Község Önkormányzata közötti – az orvosi ügyeleti feladatellátás továbbszámlázása tárgyában megkötött - együttműködési megállapodást fogadta el a testület ezen határozattal. A döntésről tájékoztattam Szorgalmatos polgármesterét.

**31/2021. (VII.29.) kt. számú határozat**

A testület döntött arról, hogy a betöltetlen Tiszavasvári III. számú felnőtt háziorvosi körzet ellátása érdekében a feladatellátás helyettesítéssel történő ellátására 2021. augusztus 1. napjától kezdődő időtartamra feladatellátási szerződés köt dr. Kádár István egyéni vállalkozó háziorvossal, valamint 1 fő ápolót alkalmaz heti 20 órában. A feladatellátási szerződést és a munkaszerződést aláírtam, az engedélyezési eljáráshoz valamint a finanszírozási szerződés megkötéséhez szükséges feladatokat elláttam.

**43/2021. (VIII.12.) Kt. számú határozat**

A képviselő-testület hozzájárult, hogy a Szabolcs-Szatmár-Bereg Megyei Kormányhivatal Tiszavasvári Város Önkormányzata tulajdonában álló tiszavasvári 3 hrsz-ú, a valóságban 4440 Tiszavasvári, Báthori utca 2. szám alatti ingatlanon KEHOP-5.2.2.-16-2016-00006 kódszámú „Épületenergetikai fejlesztések a Szabolcs-Szatmár-Bereg Megyei Kormányhivatalnál” című pályázatot valósítson meg. A tulajdonosi hozzájárulást aláírtam. A döntésről tájékoztattam a Kormányhivatalt.

**69/2021. (IX.30.) Kt. számú határozat**

A képviselő-testület a „Tájékoztató a Hajdúkerületi és Bihari Víziközmű Szolgáltató Zrt. működésével kapcsolatos eljárásról” című előterjesztés megtárgyalását követően elfogadta az átfogó ellenőrzés során feltárt jogsértések orvoslására kért tájékoztató levelet, a Debreceni Vízmű Zrt. által előkészített üzemeltetési tervezet és közszolgáltatási szerződés tervezetekkel kapcsolatban, valamint a Zrt. jövőjével kapcsolatban elküldött levelet, a Magyar Energetikai és Közmű-szabályozási Hivatal részére a nyilatkozattételre adott határidő meghosszabbítása iránti levelet és a szolgáltatói engedély visszavonásának következményeiről tájékoztatást kérő levelet, valamintHBVSZ Tárulás elnökének írt a jogszerű működés lehetséges alternatíváiról szóló levelet. A testület által elfogadott adatkérések, tájékoztatások elküldésre kerültek.

**72/2021. (IX.30.) Kt. számú határozat**

A Tiszavasvári Kábítószer Egyeztető Fórum 1.895.000,-Ft összegű támogatás iránt a Szabolcs-Szatmár-Bereg Megyei Önkormányzathoz pályázatot nyújtott be, melyet a képviselő-testület utólag jóváhagyott. A döntésről tájékoztattam a Kef elnökét.

**80/2021. (IX.30.) Kt. számú határozat**

A képviselő testület elfogadta Tiszavasvári Város Önkormányzata és a Nyíregyházi Tankerületi Központ közötti vagyonkezelési szerződés 3. számú módosítását, melyet aláírtam és továbbítottam a Tankerület részére.

# Tiszavasvári, 2020. november 22.

# 

# 

# Szőke Zoltán

**polgármester**

# HATÁROZAT-TERVEZET

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2021. (XI.29.) Kt. számú**

**határozata**

**a lejárt határidejű határozatok végrehajtásáról**

Tiszavasvári Város Önkormányzata Képviselő-testülete a:

83/2020. (VII.9.) Kt. határozat

132/2020. (XI.26.) PM határozat

108/2020.(VIII.13.) Kt. határozat

132/2020.(XI.26.) PM határozat

141/2020. (XI.26.) PM határozat

142/2020. (XI.26.) PM határozat

154/2020. (XII.17.) PM határozat

50/2021. (II.25.) PM határozat

160/2020. (XII.17.) PM határozat

39/2021. (II.25.) PM határozat

49/2021. (II.25.) PM határozat

55/2021. (III.10.) PM határozat

56/2021. (III.22.) PM határozat

67/2021. (III.25.) PM határozat

65/2021. (III.25.) PM határozat

93/2021. (IV.9.) PM határozat

66/2021. (III.25.) PM határozat

91/2021. (IV.9.) PM határozat

94/2021. (IV.9.) PM határozat

108/2021. (IV.29.) PM határozat

126/2021. (V.17.) PM határozat

162/2021. (VI.14) PM határozat

164/2021. (VI.14.) Kt. határozat

14/2021. (VII.29.) Kt. határozat

56/2021.(IX.30.) Kt. határozat

122/2021. (V.4.) PM határozat

141/2021. (V.27.) PM határozat

147/2021. (V.27.) PM határozat

156/2021. (VI.14.) PM határozat

9/2021. (VII.29.) Kt. határozat

10/2021. (VII.29.) Kt. határozat

20/2021. (VII.29.) Kt. határozat

31/2021. (VII.29.) Kt. határozat

43/2021. (VIII.12.) Kt. határozat

69/2021. (IX.30.) Kt. határozat

72/2021. (IX.30.) Kt. határozat

80/2021. (IX.30.) Kt. határozat

végrehajtásáról szóló beszámolót elfogadja.