**ELŐTERJESZTÉS**

**Tiszavasvári Város Önkormányzata Képviselő-testületének**

**2021. november 29-én**

**tartandó rendes ülésére**

Az előterjesztés tárgya**: a tiszavasvári 3 hrsz (Munkaügyi Központ) értékesítésére vonatkozó szándéknyilatkozat megerősítése**

Melléklet:----

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/14736/2021.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2021. november 22.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A tiszavasvári 3 hrsz-ú ingatlan (Munkaügyi Központ) értékesítésére vonatkozó szándéknyilatkozat megerősítéséről**

**Tisztelt Képviselő-testület!**

1. **Előzmények:**

Tiszavasvári Város Önkormányzata Képviselő-testülete 198/2019. (V.30.) Kt. számúhatározatával k**ifejezte azon szándékát,** hogy **értékesíteni kívánja az 1/1 tulajdoni hányadában álló, tiszavasvári 3 hrsz-ú -** a valóságban 4440 Tiszavasvári, Báthori utca 2. szám alatti –*„kivett irodaház”*művelési ágú **ingatlant a Magyar Állam részére,** azzal, hogy a Szabolcs-Szatmár-Bereg Megyei Kormányhivatal - mint az értékesíteni kívánt ingatlan jelenlegi használója - **vagyonkezelői jog keretében** az ingatlant **Munkaügyi Kirendeltség működtetése, annak feladatellátása céljából használja.**

**Fenti testületi döntést megelőzően az ingatlan felértékelésre került, a** 2019. március 21. napján kelt **értékelési szakvélemény alapján 34.200.000 Ft.** azaz harmincnégymillió-kettőszázezer forint **az ingatlan** (ÁFA nélkül) **forgalmi értéke.**

1. **Értékesítési szándék megerősítésének szükségessége:**

A Szabolcs-Szatmár-Bereg Megyei Kormányhivatal 2021. októberében írásban jelezte önkormányzatunk részére, hogy a vételi szándék továbbra is fennáll és a korábbi ingyenes használati jog rendezése, valamint az ingatlan Magyar Állam általi megvásárlása érdekében megkereséssel fordultak az MNV Zrt. illetékes igazgatójához.

A Kormányhivatal megkeresése miatt szükségessé vált az ingatlan korábbi felértékelésének aktualizálása. **Az aktualizált szakvélemény alapján az ingatlan forgalmi értéke 35.100.000,-Ft.**

Javaslom, hogy önkormányzatunk erősítse meg a képviselő-testület 198/2019. (V.30.) Kt. számú határozatában foglaltakat, azzal, hogy az ingatlan forgalmi értékét az aktualizált értékbecslésben meghatározott áron jelöli meg.

Kérem a Tisztelt Képviselő-testületet, hogy az előterjesztést megtárgyalni, és a határozat-tervezetet jóváhagyni szíveskedjen.

Tiszavasvári, 2021. november 22.

**Szőke Zoltán**

**polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…./2021. (XI.29.) Kt. számú**

**határozata**

**A tiszavasvári 3 hrsz-ú ingatlan (Munkaügyi Központ) értékesítésére vonatkozó szándéknyilatkozat megerősítése**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. Megerősíti Tiszavasvári Város Önkormányzata Képviselő-testülete 198/2019.(V.30.) Kt. számú határozat 1. pontjában foglaltakat.
2. Tiszavasvári Város Önkormányzata Képviselő-testülete 198/2019.(V.30.) Kt. számú határozat 2. pontjában megjelölt forgalmi értéket, annak aktualizálását követően 35.100.000,-Ft azaz harmincötmillió egyszázezer forint forgalmi értéken határozza meg.
3. Felkéri a polgármestert, hogy jelen döntésről tájékoztassa a Magyar Állam tulajdonosi jogait gyakorló Magyar Nemzeti Vagyonkezelő Zrt-t, valamint a Szabolcs-Szatmár-Bereg Megyei Kormányhivatalt.

**Határidő**: azonnal **Felelős:** Szőke Zoltán polgármester