**ELŐTERJESZTÉS**

**Tiszavasvári Város Önkormányzata Képviselő-testületének**

**2021. november 29-én tartandó ülésére**

Az előterjesztés tárgya: **a Tiszavasvári I. számú gyermek háziorvosi körzet betöltésére vonatkozó felhívás**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/17018-1/2021.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | 4. melléklet 1.22. pontja |
| Szociális és Humán Bizottság | 5. melléklet 1.9. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2021. november 19.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**A Tiszavasvári I. számú házi gyermekorvosi körzet betöltésére vonatkozó felhívásról**

**Tisztelt Képviselő-testület!**

Tiszavasvári I. számú házi gyermekorvosi feladatok ellátását (dr. Nyáguly-Csegezy István volt körzete) 2021. január 1. napjától Tiszavasvári Város Önkormányzata látja el helyettesítési feladatellátási szerződés keretében.

Az Országos Kórházi Főigazgatóság dr. **Nyáguly-Csegezy István praxisengedélyét 2021. július 1. napjával visszavonta,** mivel a praxisjog elidegenítésére nyitva álló 6 hónapos határidő eredménytelenül telt el. A praxisjog praxiskezelőhöz való **visszakerülése miatt a praxisjogot a praxiskezelőtől lehet megszerezni az előírt feltételek fennállása esetén**. Önkormányzatunk számára ez lenne a legoptimálisabb megoldás, hiszen ekkor hosszú távon biztosított lenne a körzet ellátása, míg helyettesítés esetén csupán néhány hónapra előre megoldott.

Jelen előterjesztés előkészítése azt a célt szolgálja, hogy szélesebb körben próbáljuk „meghirdetni” a praxist. Köztudomású, hogy orvosi körökben ismert, hogy melyek a betöltetlen körzetek, azonban az elmúlt időszakban alacsony érdeklődés mutatkozott a praxis betöltésére vonatkozóan, így javaslom a határozat- tervezet mellékletét képező felhívás közzétételét.

Ez a felhívás nem tekinthető kifejezetten olyan pályázati kiírásnak, mint amelyet egy intézményvezetői munkakör esetén ír ki a képviselő-testület. Felhívás kiírására jogszabályi kötelezettségünk sem áll fenn, jelenlegi körülmények miatt viszont indokoltnak tartom.

A felhívás minél szélesebb körben való megjelentetését szükségesnek tartom, így a Kelet-Magyarország című napilapban, az Egészségügyi Közlönyben, az Országos Kórházi Főigazgatóság honlapján való közzétételt javaslom.

Kérem a képviselő-testületet az előterjesztés megtárgyalását követően hozza meg döntését.

Tiszavasvári, 2021. november 19.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ- TESTÜLETE**

**………/2021. (XI…..) Kt. számú határozata**

**a Tiszavasvári I. számú házi gyermekorvosi körzet betöltésére vonatkozó felhívásról**

Tiszavasvári Város Önkormányzata Képviselő-testülete a Tiszavasvári I. számú házi gyermekorvosi körzet betöltésére vonatkozó felhívásról szóló előterjesztést megtárgyalta és az alábbi határozatot hozza:

1. Dönt arról, hogy a Tiszavasvári I. számú házi gyermekorvosi körzet betöltése érdekében felhívást tesz közzé, melyet a határozat 1. melléklete szerinti tartalommal elfogad.
2. Felkéri a polgármestert gondoskodjon a felhívás minél szélesebb körben történő közzétételéről.

**Határidő**: azonnal **Felelős**: Szőke Zoltán polgármester

…./2021. (…..) határozat 1. melléklete

**Tiszavasvári Város Önkormányzata** (4440 Tiszavasvári, Városháza tér 4. szám) **Tiszavasvári I. számú házi gyermekorvosi körzet ellátási területén házi gyermekorvosi** **feladatok ellátására felhívást tesz közzé.**

**Ellátandó feladat:**

* a 4/2000. (II.25.) EüM rendeletben foglalt házi gyermekorvosi feladatok ellátása területi ellátási kötelezettséggel (kártyaszám: 1359)
* a feladat egyéni vállalkozói formában vagy gazdasági társaság tagjaként látható el, az önkormányzattal kötött feladatellátási szerződésben rögzített feltételek szerint
* a feladat ellátása történhet:

1. az önkormányzattal kötött helyettesítési feladatellátási szerződéssel (praxisjog megszerzése nélkül)
2. praxisjog megszerzésével az önkormányzattal kötött feladatellátási szerződéssel

**A feladatellátás helye:** 4440 Tiszavasvári, Kossuth u. 4. szám alatti Központi Orvos Rendelőben, az I. számú gyermekorvosi körzet rendelője

**Pályázati feltételek**:

* az önálló orvosi tevékenységről szóló 2000. évi II. törvényben és a végrehajtásáról szóló 313/2011. (XII.23.) Korm.rendeletben, továbbá a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben előírt feltételek megléte,
* praxisengedélyhez szükséges jogszabályokban előírt feltételek igazolása
* cselekvőképesség,
* a pályázó büntetlen előéletű, illetve nem áll foglakozástól eltiltás hatálya alatt

**Csatolandó dokumentumok**:

* jogszabályban meghatározott iskolai végzettség, diploma másolata,
* képesítést igazoló okiratok másolata,
* részletes szakmai önéletrajz, amely tartalmazza a szakmai gyakorlatot is,
* három hónapnál nem régebbi erkölcsi bizonyítvány, mely igazolja a büntetlen előéletet és hogy nem áll foglalkozástól eltiltás hatálya alatt,
* orvosi alkalmassági vizsgálat meglétét igazoló okmány másolata,
* illetékes hatóság részéről kiállított igazolás, hogy a praxisengedély megszerzésének feltételei fennállnak, amennyiben a pályázó praxisjogot kíván szerezni,
* Országos Kórházi Főigazgatóság által vezetett működési nyilvántartásba való felvétel igazolása,
* Magyar Orvosi Kamarában fennálló tagság igazolása,
* egyéni vállalkozó esetén vállalkozói igazolvány másolata, társas vállalkozás esetén az alapító okirat (alapszabály) és a cégbírósági bejegyzést igazoló okirat másolata,
* nyilatkozat, melyben a pályázó hozzájárul, hogy a pályázati anyag elbírálásában résztvevők a pályázatot megismerjék és abba betekintsenek,
* a pályázó nyilatkozata, hogy a pályázat elbírálását zárt ülésen kéri vagy hozzájárul annak nyilvános tárgyalásához,
* pályázó nyilatkozata/hozzájárulása a pályázati anyagban foglalt személyes adatok pályázati eljárással összefüggésben szükséges kezeléséhez

**Benyújtási határidő**: az Egészségügyi Közlönyben történő megjelenéstől számított 30 napon belül

**Elbírálás**: A beérkezett anyagok elbírálásáról Tiszavasvári Város Önkormányzata Képviselő-testülete dönt a pályázati határidő lejártát követő 45 napon belül. A képviselő-testület fenntartja a jogot, hogy a pályázati eljárást indokolás nélkül eredménytelennek nyilvánítsa és nem vállalja semmilyen, a beadott pályázat eredményéből keletkező kár, felmerült költség megtérítését. A képviselő-testület abban az esetben is eredménytelennek nyilvánítja az eljárást, amennyiben időközben a praxiskezelőn keresztül a praxisenegdély megszerzésre kerül

**A feladatellátás kezdő időpontja**: a feladatellátási szerződés megkötését és az egészségügyi tevékenység folytatására vonatkozó praxisengedély alapján a Nemzeti Egészségbiztosítási Alapkezelővel megkötött finanszírozási szerződés hatálybalépését követően.

**A feladatellátás időtartama:** Tiszavasvári Város Önkormányzata határozatlan időtartamú feladatellátási szerződést kíván kötni nyertes pályázóval.

**Egyéb információk:**

A feladatellátáshoz szükséges orvosi rendelőt az önkormányzat bérleti díjfizetési kötelezettség nélkül biztosítja, a feladatot ellátó orvos a rendelő és a közös helyiségek használata után felmerülő üzemeltetési és fenntartási költségek megfizetésére köteles.

Az önkormányzat az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendelet 7.§ (2) bekezdés d) pontjának db) alpontja szerint nyilatkozik arról, hogy az ügyeleti feladatok ellátását külön szerződéses jogviszony keretében láttatja el.

A körzet praxisjogának megszerzésével kapcsolatban az illetékes hatósággal kell felvenni a kapcsolatot. A körzet 2021. január 1. napja óta betöltetlen.

**A pályázat benyújtása**: postai úton vagy személyesen Tiszavasvári Város Önkormányzatának címezve (4440 Tiszavasvári, Városháza tér 4.) zárt borítékban – Házi gyermekorvosi pályázat Tiszavasvári I. számú gyermekorvosi körzet ellátásra – megjelöléssel megküldve.

**További információ kérhető**: Gazdagné dr. Tóth Marianna önkormányzati és jogi osztályvezetőtől (telefonszám: 0642-520-500)

**A pályázat közzétételének további helye**: Tiszavasvári Város Önkormányzata honlapja: [www.tiszavasvari.hu](http://www.tiszavasvari.hu), Kelet-Magyarország című napilap, Egészségügyi Közlöny