**ELŐTERJESZTÉS**

**Tiszavasvári Város Önkormányzata Képviselő-testületének**

**2021. november 29-én tartandó rendes ülésére**

**Az előterjesztés tárgya:** Előadó-művészeti szervezetek többlettámogatása program keretén belül egyedi támogatási kérelem benyújtása a 2022. évi Térzene pályázatra

**Melléklet:**

**Ügyiratszám:** TPH/7742- /2021.

**Az előterjesztés előadója:** Szőke Zoltán polgármester

**Az előterjesztés témafelelőse:** Erdei Koletta köztisztviselő

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 2., 22. pontjai |

**Az ülésre meghívni javasolt szervek, személyek:**

|  |  |  |
| --- | --- | --- |
| Kulcsár Lászlóné | Egyesített Közművelődési Intézmény és Könyvtár intézményvezetője | vktiszavasvari@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2021. november 19.

**Erdei Koletta**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Erdei Koletta

**Előterjesztés**

- a Képviselő-testülethez -

Előadó-művészeti szervezetek többlettámogatása program keretén belül egyedi támogatási kérelem benyújtása a 2022. évi Térzene pályázatra

**Tisztelt Képviselő testület!**

Tájékoztatom Önöket, hogy a korábban meghozott 88/2021. PM határozatban foglalt döntés értelmében pályázatot nyújtottunk be az önerőt nem igénylő Tér-Zene program kategóriában. A 2021. évben előadó-művészeti szervezetek többlet támogatása programra benyújtott EMT-TE-B-A-21-0494 azonosítószámon nyilvántartásba vett egyedi támogatási kérelmünk, az Emberi Erőforrás Támogatáskezelő (továbbiakban: Támogató) döntése alapján 7 500 000 Ft összegű vissza nem térítendő támogatást nyertünk el. **Ismét kiírásra került a 2022. évi Térzene pályázat, melyben a** támogatás nyújtója szintén az Emberi Erőforrások Minisztériuma (EMMI). **Az egyedi támogatási kérelem bejelentésének feltételei megegyeznek a 2021. évi pályázatéval, miszerint az igénylő** **szervezet, önkormányzat**, szakmai érdekképviselet, illetve olyan ernyőszervezet, amely az adottelőadó-művészeti ágazat regionális vagy országos képviseletét látja el**, valamint a**z alábbi TEÁOR számok valamelyike szerepel a tevékenységi körei között az egyedikérelem benyújtásakor:

***900 Alkotó-, művészeti-, szórakoztató tevékenység***

1. 9001 előadó-művészet

2. 9002 előadó-művészetet kiegészítő tevékenység

3. 9003 alkotóművészet

4. 9004 művészeti létesítmények működtetése

941 vállalkozói, szakmai érdekképviselet

5. 9411 vállalkozói, munkaadói érdekképviselet

6. 9412 szakmai érdekképviselet

***942 szakszervezeti tevékenység***

7. 9420 szakszervezeti tevékenység

***949 egyéb közösségi, társadalmi tevékenység***

8. 9491 egyházi tevékenység

**9. 9499 mns egyéb közösségi, társadalmi tevékenység.**

Rendelkeznie kell érvényes regisztrációval az Elektronikus Pályázatkezelési és Együttműködési Rendszerben (EPER).

**A többlettámogatás célja, hogy** a magyar előadó-művészeti szféra számára megteremtse a független,innovatív, sokszínű, minőségi és pozitív alkotói körülményeket. A rendszer feladatának tekinti agyermekek és fiatalok kulturális kincsekhez történő hozzájuttatását, a kultúra iránt egyelőre kevésbévagy egyáltalán nem érdeklődők figyelmének felkeltését és a kisebbségi létben élők támogatását akülönösen érzékeny előadó-művészeti alkotómunka általános támogatása mellett.Jelen támogatási konstrukció keretében ösztönözni kívánjuk a szervezetek misszióját a kulturálisértékeink megóvásában, minél szélesebb körű megismertetésében és átörökítésében, valamint az újértékek létrehozásában.

A többlettámogatás feltétele egyedi támogatási kérelem benyújtása a tematikus egyedi támogatási rendszerben, az EMET honlapján (www.emet.gov.hu) lévő Elektronikus Pályázatkezelési és Együttműködési Rendszeren (EPER) keresztül.

**Az egyedi támogatási kérelem igénybejelentő adatlap benyújtásának határideje:**

**2021. november 29.**

**Az elbírálás szempontjai:**

* a szakmai program minősége, művészeti színvonala és megvalósításának realitása,
* a költségvetés realitása,
* a program várható társadalmi hasznossága,
* a produkció alkotói és előadói sikerrel szerepeltek hazai és külföldi fesztiválon, versenyen
* vagy már részt vettek egyéb megmérettetésen,
* Az igénylés során, az EPER felületen kötelezően kitöltendő:
* a program céljának ismertetése,
* részletes programterv,
* a program költségterve,
* kapcsolódó nyilatkozatok.

**A pályázni kívánt Tér-Zene program támogatási tartalma**:

Tér-Zene program támogatási kategória célja, hogy a városok, községek nyitott és zárt tereit élő klasszikus zenével rendszeresen megtöltse, amely olykor nem várt élményhez juttatja az arra sétálókat. Jelen kategóriába csak azon önkormányzatok adhatnak be támogatási kérelmet, melyek rendelkeznek a benyújtás napján a kitöltési segédletben felsorolt TEÁOR számok valamelyikével. A támogatási kérelem benyújtásakor a Filharmónia Magyarország Koncert és Fesztiválszervező Nonprofit Korlátolt Felelősségű Társasággal kötött együttműködési megállapodás csatolandó a pályázati adatlapon. A támogatási kérelmet benyújtók vállalják, hogy 30 alkalommal, előre meghatározott helyszínen/helyszíneken, rendszeresen biztosítják a Tér-Zene programot a településeken. A program megvalósításába be kell vonni a Filharmónia Magyarország Koncert és Fesztiválszervező Nonprofit Korlátolt Felelősségű Társaságot, mint szakmai partnert. A nyertes önkormányzatoknak adatközlési kötelezettsége van a Filharmónia Magyarország Koncert és Fesztiválszervező Nonprofit Korlátolt Felelősségű Társaság felé annak érdekében, hogy a Tér-Zene programok bekerüljenek egy országos, mindenki számára elérhető online adatbázisba. A kérelemhez kapcsolódó költségtervbe költségek/kiadások csak „A” Bérköltségek és személyi jellegű egyéb kifizetések és „B” Dologi kiadások költségsorokra tervezhetők.

Pénzügyi keret: 1 milliárd forint

**Igényelhető támogatás: 7.5 millió forint/30 alkalom**

Kötelezően csatolandó dokumentum: együttműködési megállapodás a Filharmónia Magyarország Koncert és Fesztiválszervező Nonprofit Korlátolt Felelősségű Társasággal

Az elnyerhető támogatás: A megítélt támogatás intenzitása legfeljebb 100% lehet.

**A támogatás igényléséhez saját forrás igazolása nem szükséges.**

**A támogatás formája: vissza nem térítendő támogatás.**

**A megvalósítás időszaka (projekt kezdete és vége):**

**2022. július 1. – 2023. június 30.**

**A felhasználás (a megvalósult tevékenységéhez kapcsolódó, a támogatás terhére elszámolható költségek teljesítésének) időszaka:**

**2022. július 1. – 2023. június 30.**

**Szakmai beszámoló és a pénzügyi elszámolás teljesítésének határideje:**

A támogatás felhasználásáról szóló záró szakmai beszámoló és pénzügyi elszámolás kedvezményezett általi benyújtásának határideje:

**2023. szeptember 18.**

Tájékoztatom a Tisztelt Képviselő - testületet, hogy Tiszavasvári Város Önkormányzata által ténylegesen végzett tevékenységi körei között szerepel a 9499 mns egyéb közösségi, társadalmi tevékenység, illetve rendelkezik az igénylés feltételeként továbbiakban meghatározott érvényes regisztrációval. **Így önkormányzatunknál az egyedi támogatási kérelem bejelentéséhez szükséges feltételek fennállnak.**

Az idei év gyakorlatát követve az Egyesített Közművelődési Intézmény és Könyvtár intézményvezetője elkészítette a pályázat benyújtásához szükséges dokumentumokat, a szakmai programot, a részletes programtervet, illetve a programok költségterveit a határozat-tervezet 1 . számú melléklete szerinti tartalommal. Tekintettel az idei év sikereire érdemes ismét pályázatot benyújtani a 2022. évben megvalósuló Tér-Zene program pályázatra.

Kérem Tisztelt Képviselő-testületet az előterjesztés megtárgyalására.

Tiszavasvári, 2021. november 19.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**.../2021. (XI.29.) Kt. számú**

**határozata**

Előadó-művészeti szervezetek többlettámogatása program keretén belül egyedi támogatási kérelem benyújtása a 2022. évi Térzene pályázatra

Tiszavasvári Város Önkormányzata Képviselő-testülete az Előadó-művészeti szervezetek többlettámogatása program keretén belül egyedi támogatási kérelem benyújtása a 2022. évi Térzene pályázatra szóló előterjesztést megtárgyalta és az alábbi döntést hozza.

1. Felhatalmazza a polgármestert az Emberi Erőforrások Minisztériuma által ,,Előadó-művészeti szervezetek többlet támogatása 2022. évi tematikus egyedi támogatási rendszer” tárgyában meghirdetett pályázat iránti támogatás benyújtására, az önerőt nem igénylő Tér-Zene program kategóriában a határozat 1. számú melléklete szerinti tartalommal.
2. Felkéri a polgármestert az 1. pontban meghatározott támogatási kérelem határidőben történő benyújtására.
3. Felkéri a polgármestert, hogy értesítse az intézmény vezetőjét a hozott döntésről.

**Határidő:** azonnal **Felelős:** Szőke Zoltán polgármester

*…/2021.(XI.29.) Kt. hat. 1. számú melléklete*

**A TÉR-ZENE CÉLJA**

Tiszavasvári járási székhely, a tiszavasvári járás meghatározó kulturális, idegenforgalmi központja. településünk 2020. évben is helyszíne volt a Tér-Zene országos programsorozatnak, melyhez 2021. évben is csatlakozni kívánunk kedvező pályázati elbírálás esetén.

Célunk, hogy Tiszavasvári köztereit élő, klasszikus zenével töltsük meg rendszeresen, s ezáltal különleges zenei élményhez juttassuk Tiszavasvári és a környező települések lakóit. Célunk a komolyzene népszerűsítése, különböző stílusuk felvonultatása helyi, megyei, országosan ismert előadók, formációk meghívásával. Szeretnénk élettel megtölteni újra városunk köztereit. Célunk, hogy a Tér-Zene kezdeményezés továbbra is életben maradjon, s Tiszavasváriban örömmel fogadjuk a zenei világ ismert – és kevésbé ismert képviselőit, hiszen a zene mindenkié. Különösen fontos ez ebben a helyzetben, hiszen a zene feltölt, tanít, ízlést formál, harmóniát sugároz, kulturált kikapcsolódási lehetőséget biztosít. A pályázati cél megvalósításában együttműködük a helyi oktatási intézményekkel, civil szervezetekkel, az Egyesített Közművelődési Intézmény és Könyvtárral valamint a Filharmónia Magyarország Koncert és Fesztiválszervező Nonprofit Korlátolt Felelősségű Társasággal. Bízunk a pályázat kedvező elbírálásában, s abban hogy újra élettel telhetnek meg városunk közterei.

**A Tér – Zene célja és programja, szakmai programja 2022. évre**

A 2021 évi pandémiás helyzet megszakította egy rövid időszakra a Filharmónia Magyarország nagyszerű kezdeményezését, Tér – Zene programot, melynek városunk, Tiszavasvári is házigazdája lehetett az Egyesített Közművelődési Intézmény és Könyvtár közreműködésével. Településünk a tiszavasvári járás meghatározó kulturális központja. A pandémia ellenére életben maradt mégis ez a nagyszerű kezdeményezés, hiszen 2020 nyarán újra bekapcsolódtunk és egészen őszig fogadtuk a komolyzenei világ különböző előadóit és műfajait együttműködve a Filharmónia Magyarország Kft munkatársaival.

Sajnos, az idei év sem alakult másképp, ám az újabb lehetőséghez, mely szerint a klasszikus zenét továbbra is van lehetőségünk közelebb hozni településünk lakóihoz, örömmel csatlakozunk.

Tesszük ezt azért is, mert a város komoly zenei múlttal és zenei oktatással rendelkezik. A Hankó László Zenei Alapfokú Művészeti Iskola és a Tiszavasvári Kabay János Általános Iskola mindig nagy hangsúlyt fektetett a zenei képzésre és a zenészpalánták tanítására, a zene szeretete több generáció életében is aktívan jelen van.

A filharmóniai koncertek is évről évre nagy látogatottságúak, pedagógusok és diákok egyaránt várják ezeket az alkalmakat, sőt közelebbi települések oktatási intézményeiből is érkeznek a közönség soraiba.

A helyi általános iskola és gimnázium pedagógusai nem csupán a filharmóniai előadásokat, de a Tér – Zene program adta lehetőségeket is népszerűsítették tanulóik körében és látogatták ezeket az alkalmakat.

A városlakók körében is igény van az effajta kulturált szórakozásra, mely közösségfejlesztő hatással is bír és egy térségi központban vonzó kikapcsolódási, feltöltődési lehetőség.

Az utóbbi évek kiszámíthatatlan időjárására is berendezkedtünk szabadtéri rendezvényeink kapcsán, hiszen, ha ebből adódóan szabad térben nem jöhet létre egy - egy térzenei koncert, a Találkozások Háza színházterme vagy aulája kiváló helyszín befogadásukra. Az időpont kiválasztása nagyon fontos része a sikeres és teltházas koncertek esetében, hiszen figyelembe kell vennünk a lakosság életvitelét, szokásait. Ezért a koraesti, 17 - 18 órai kezdések lehetnek azok az időpontok, mellyel a közönség számára elérhetővé válhat ez a személyes élmény.

A pályázati cél megvalósítása érdekében igyekszünk többféle zenei stílust, irányzatot, műfajt felsorakoztatni, mely vonzóan csenghet minden korosztály számára a komolyzene népszerűsítésére. Visszatérő tendencia, hogy nyári időszakban a város a nyaralókat is vonzza a Tisza közelsége és a kiváló hírnevű, gyógyvízű Városi Strandja miatt, akik keresik és várják a szórakozási, kikapcsolódási lehetőségeket.

Meghívással szeretnénk élni olyan előadók, együttesek felé, akik a klasszikus zenét művelik és hozzák közelebb, sajátos, akár egyedi stílusban, mely által népszerűsítik és ismertté teszik ezeket a dallamokat és szerzőiket.

Rugalmasan alkalmazkodunk egyéb fellépéseikhez, szem előtt tartva a város egyéb programjait, de bízunk benne hogy a jó idő beköszöntével, hetente – kéthetente a késő délutáni – esti órákban vendégül láthatjuk a különböző stílusok képviselőit, akik szint visznek a klasszikus zene megszokott hangzásvilágába.

Terveink között szerepel meghívással élni a következő előadók felé, akik a klasszikus zene irányvonalán haladva különböző zenei stílusban zenélnek.

Így például az utcazenészek, akik jókedvűkkel látványos, harsány, dinamikus showt diktálnak: Kelet – Brass Band, East Brass Rézfúvós Együttes, PTE Brass Band, Nyírbrass Rézfúvós Együttes, Ewald Rézfúvós Együttes, Talamba Ütőegyüttes, Swing a la Django, Heavy Brass Guys Tuba Quartett formációk.

A szolidabb hangzásvilág képviselői számára is teret szeretnénk adni, a ClaXoTon Quartett, Volante Consort, Flautando Fuvola Quartett, Frundi Duó, Girincsi Márton, Cantemus, Szoroka és Szurasenkó Duó, Debrecen Dixiland Band, Marianet Duó, Európa Szaxofon Trió, Tiszavasvári Városi Fúvószenekar mind – mind olyan előadók, akik pályafutásuk során hazánkban és külföldön méltán képviselték szülővárosukat, hazánkat, ezért is megtiszteltetés Tiszavasváriban köszönteni őket. Nem feledkezünk el a népzenei formációkról sem a Szikes Banda, a Csik János és a Mezzo formáció meghívása is terveink között szerepel.

A meghívott 30 előadó között szerepelnének helyi, megyei kötődésű formációk, de a pályázat által lehetőségünk nyílna országosan elismert formációk meghívására is.

A rendezvény helyszínéül a város központi parkja, illetve a Találkozások Háza előtti tér szolgálna. A szervezésben és a megvalósításban az Egyesített Közművelődési Intézmény és Könyvtár nyújt segítséget.

Szeretnénk, ha ez a kezdeményezés továbbra is életben maradna, s Tiszavasváriban örömmel fogadjuk a zenei világ ismert – és kevésbé ismert képviselőit, hiszen a zene mindenkié. Különösen fontos ez ebben a helyzetben, hiszen a zene feltölt, tanít, ízlést formál, harmóniát sugároz. Bízunk a pályázat kedvező elbírálásában, s abban hogy újra élettel telhetnek meg városunk közterei.

**A TÉR-ZENE 2022. évi**

**költségvetés**

**A**

A/5 reprezentációs költséget terhelő járulék 100.000,-

**B**

B/5 PR- reklám, marketing és kommunikációs költségek, arculati elemek 700.000

B10 Egyéb dologi kiadások

Előadók tiszteletdíja 30 alkalomra 5.300.000,-

Szerzői jogdíj 300.000,-

Reprezentáció 300.000,-

Hangosítás költsége 450.000,-

hang- és videofelvétel 200.000,-

Anyagbeszerzések 150.000,-

Tiszavasvári, 2021. november 16.

**Kulcsár Lászlóné**

**Egyesített Közművelődési Intézmény és Könyvtár**

**intézményvezetője**